**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 13882/8098/\_\_\_.01.2020

Proiect **DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_.2020**

Ca urmare a solicitării de emitere a acordului de mediu adresate de **SDEE TÂRGOVIȘTE** cu sediul în municipiul Târgoviște, str. Calea Domnească, nr. 236, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 13882 din 16.10.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 12.12.2019 că proiectul **”*ICT alimentare cu energie electrică a abonaților casnici din localitatea Gemenea-Brătulești”***, propus a fi amplasat în comuna Voinești, sat Gemenea Brătulești, str. Iugulesti, județul Dâmbovița, **nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 3, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Prin acest proiect se propun urmatoarele lucrari:

* proiectarea unui post de transformare aerian, 20/0,4 kV -100kVA, alimentat printr-un racord 20 kV din LEA 20 kV Dragaesti – Voinesti, din stalpul metalic nr. 148.

Racordul electric de 20 kV pentru noul post este un racord aerian - LEA 20 kV in lungime de circa 525 m. LEA 20 kV se va realiza pe 1 stalp din beton tip SC15015 , 3 stalpi din beton tip SC 15006 si 10 stalpi din beton tip SC 15014 si va fi echipat cu conductor aerian OL-Al 3x50/8 mmp. LEA 20 kV se va realiza cu coronament orizontal si dezaxat, cu legaturi duble de sustinere si intindere, cu izolatoare compozite.

Pe stalpul nr. 1 tip SC 15015 montat in fundatie turnata se vor proiecta urmatoarele echipamente: separator tripolar de exterior in montaj orizontal STEPno –24 kV, soclu tripolar cu descarcatori cu oxid de zinc cu disconectori si cutia terminala de exterior pentru LES 20 kV.

PTA se va realiza pe un stalp tip SC15014 pe care se vor monta urmatoarele echipamente:

* + separator tripolar de exterior in montaj vertical STEPn –24 kV
	+ soclu tripolar cu descarcatoare ZnO cu disconectori echipat cu sigurante SFEn-20 KV- 6,3A
	+ transformatorul de putere TTU-Al 20/0,4 KV –100 kVA
	+ cutie de distributie CD 1.4. si cutie pentru iluminatul public
1. Instalatiile electrice aferente – postului de transformare PTA 2165 Gemenea:
* se va inlocui coloana existenta AFYI 3x150+70 mmp cu coloana nou proiectata tip FYI 4x185 mmp
* se va inlocui CD 1.4 existenta cu o cutie de distributie nou proiectata tip CD 1.6 echipata cu intrerupator pe general si sigurante pe plecari. In cutia de distributie nou proiectata se va prevede masura pe general si un punct de aprindere pentru iluminatul public.

In situatia proiectata PTA 2165 Gemenea va fi incarcat 44 %.

In situatia proiectata, din PTA 2165 Gemenea se vor alimenta  prin circuitul 2: 18 abonati monofazati si 3 abonati trifazati.

Conductorul torsadat proiectat pentru circuitul de forta este tip T2X 50 OL-AL 3x70+2x25 mmp in lungime totala de 1859 m.

Iluminatul public se va realiza cu lampile care se vor remonta pe aceeasi stalpi (existenti sau inlocuiti) care erau in situatia existenta.

Traseul retelelor electrice ce se proiecteaza se desfasoara pe domeniului public al comunei Voinesti, de-a lungul drumului comunal.

Retelele electrice s-au protejat impotriva supratensiunilor atmosferice prin montarea DRV-uri cu oxizi metalici j.t..

Pentru LEA 0,4 KV se prevad dispozitive de punere la pamant tip DPSF – F, DPSF – IL si DPSF – N si prize de pamant B3 de 6 ohmi cu conditia ca rezistenta echivalenta a sistemului sa fie mai mica de 4 ohmi si Ua si Upas sa fie mai mica sau egala cu 50 V.

Bransamentele aferente retelelor de distributie se vor moderniza pe o alta lucrare .

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***2. Localizarea proiectelor***

2.1. utilizarea existentă a terenului: terenul se afla situat in intravilanul comunei Voinesti, județul Dâmbovița – teren neproductiv (drumuri).

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul - lucrările propuse se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului;

 d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului:***

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Titularul are obligația respectării condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

- organizarea de şantier se va face numai în culoarul de lucru din suprafaţa reprezentând traseul liniei electrice, zona frontului de lucru va fi semnalizată prin mijloace corespunzătoare de avertizare;

- utilajele şi muncitorii se vor deplasa zilnic la locul de execuţie al lucrării;

- materialele necesare executării lucrărilor de îmbunătăţire se vor pune în operă în aceeaşi zi;

- asigurarea materialelor necesare execuţiei lucrării se va face de la distribuitori autorizaţi;

- accesul la lucrările propuse se va face pe drumurile publice de interes local existente în zonă;

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform HG nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

- depozitarea materialelor de construcţie se va face în zone special amenajate pe amplasament, fără a se afecta circulaţia în zona lucrărilor;

- la terminarea lucrărilor de execuţie se va aduce terenul afectat, la starea iniţială sau la o stare care să permită utilizarea ulterioară fără să fie compromise funcţiile sale ecologice naturale;

**Protecţia aşezărilor umane**

- se vor respecta normativele tehnice privind delimitarea zonelor de protecţie şi de siguranţă între conductorul LEA şi clădiri;

- se va asigura scoaterea automata de sub tensiune a instalaţiilor în caz de defect;

- se va realiza inscripţionarea stâlpilor cu indicatoare de interdicţie a atingerii conductoarelor chiar căzute la pământ; ­ asigurarea scoaterii automate de sub tensiune a instalaţiilor in caz de defect;

- respectarea gabaritelor şi distanţelor normate faţă de sol, construcţii şi alte instalaţii;

**Modul de gospodărire a deşeurilor**

* + deşeurile reciclabile rezultate în urma lucrărilor de construire (materiale plastice, materiale feroase şi neferoase, cabluri) se vor colecta selectiv prin grija executantului lucrării si predate la firme specializate în valorificarea/eliminarea lor;
	+ conform HG nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei; se va curăţa amplasamentul de toate tipurile de deşeuri generate pe perioada realizări proiectului;

* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* buna funcţionare a utilajelor;
* modul de depozitare a materialelor de construcţie, al deşeurilor/ valorificare şi monitorizarea cantităţilor de deşeuri generate;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

|  |  |
| --- | --- |
|  |  **Întocmit,** |
| **Șef Serviciu A.A.A.,** Maria **MORCOAȘE**   |  consilier A.A.A., Florian **STĂNCESCU** |
|  |  |